ส่งออกเจ๊งยับ 1 ล้านล้านบาท หอการค้าไทยฟันธงเหตุไร้วัคซีนฆ่าโควิดในปีนี้
มหาวิทยาลัยหอการค้าไทย ย้ำถ้าปีนี้ยังไม่มีวัคซีนป้องกันโควิด-19 ได้ ส่งออกของไทยเจ๊งยับ 1 ล้านล้านบาท แต่ถ้ามีวัคซีนภายในไตรมาส 3 ส่งออกสูญหายแค่ 4.2 แสนล้านบาท และคาดตลอดทั้งปีนี้จะส่งออกได้ 6.9-7.1 ล้านล้านบาท ติดลบเกือบ 10% หนักสุดรอบ 10 ปีนายอัทธ์ พิศาลวานิช ผู้อำนวยการศูนย์ศึกษาการค้าระหว่างประเทศ มหาวิทยาลัยหอการค้าไทย เปิดเผยถึงการวิเคราะห์การส่งออกไทย 6 เดือนสุดท้ายของปีนี้ ว่า จากผลกระทบการระบาดของโควิด-19 ศูนย์ได้ศึกษาผลกระทบ 3 กรณี คือ กรณีดี ผลิตวัคซีนโควิด-19 ได้ภายในไตรมาส 3กรณีปกติ ผลิตวัคซีนได้ภายในไตรมาส 4 และกรณีแย่ ยังไม่มีวัคซีนภายในปีนี้ โดยพบว่าจะทำให้มูลค่าส่งออกของไทยในปีนี้หายไป 13647-33190 ล้านเหรียญสหรัฐฯ หรือ 423052 ล้านบาทถึง 1.02 ล้านล้านบาทสำหรับสินค้าที่ได้รับผลกระทบมากที่สุดคือ รถยนต์ จักรยานยนต์ อุปกรณ์และชิ้นส่วน มูลค่าส่งออกหายไป 4173-10149 ล้านเหรียญฯ หรือ 129363-314619 ล้านบาท รองลงมาเป็นเครื่องใช้ไฟฟ้าและอิเล็กทรอนิกส์ 2064-5019 ล้านเหรียญฯ หรือ 63984-110298 ล้านบาท เม็ดพลาสติกและพลาสติก 1134-2758 ล้านเหรียญฯ หรือ 35154-85498 ล้านบาท เชื้อเพลิง 893-2171 ล้านเหรียญฯ หรือ 27683-67301 ล้านบาท เคมีภัณฑ์ 830-2019 ล้านเหรียญฯ หรือ 25730-62589 ล้านบาท อาหารแปรรูปและเครื่องดื่ม 687-1671 ล้านเหรียญ หรือ 21297-51801 ล้านบาท เป็นต้นทั้งนี้ แนวทางในการรับมือมูลค่าการส่งออก ที่หายไป ในภาพรวมคงไม่สามารถดำเนินการได้ เพราะการระบาดของโควิด-19 ในต่างประเทศรุนแรงมาก โดยเฉพาะคู่ค้าสำคัญ ทั้งสหรัฐฯ สหภาพยุโรป (อียู) และบางประเทศในเอเชีย ดังนั้น ต้องเร่งส่งเสริมให้มีการเจรจาทางธุรกิจ หรือจับคู่ทางธุรกิจระหว่างผู้ส่งออกไทย และผู้นำเข้าผ่านช่องทางออนไลน์ โดยเฉพาะการเร่งสร้างโอกาสสินค้าอาหาร เกษตรแปรรูป และผลไม้สดไทยให้มากที่สุดท่ามกลางการระบาด ก็ยังมีสินค้าส่งออกดาวรุ่งไทยที่มีโอกาสส่งออกได้ดี คือ อาหารแปรรูปและเครื่องดื่ม ไม่ว่าจะเป็นเนื้อสัตว์ อาหารกระป๋อง ผลไม้แปรรูป สิ่งปรุงรส อาหารสัตว์ ถุงมือยาง เป็นต้น กลุ่มสินค้าที่มีโอกาสปานกลาง คือ เครื่องใช้ไฟฟ้าและอิเล็กทรอนิกส์ ยางพาราและผลิตภัณฑ์ เครื่องสำอาง เหล็ก ข้าว สิ่งทอและเครื่องต่างกาย เป็นต้น และสินค้าที่มีโอกาสน้อยสุดคือ รถยนต์ อุปกรณ์และชิ้นส่วน เป็นต้นขณะเดียวกันภาพรวมการส่งออกไทยในปีนี้ คาดจะมีมูลค่า 222744 ล้านเหรียญสหรัฐฯ หรือ 6.90-7.13 ล้านล้านบาท (อัตราแลกเปลี่ยนที่ 31-32 บาท/เหรียญฯ) ติดลบ 9.6% เมื่อเทียบกับปีที่ผ่านมาที่ติดลบหนักสุดในรอบ 10 ปี โดยสมมติฐานของคาดการณ์ดังกล่าวอยู่ภายใต้เศรษฐกิจโลกปีนี้ติดลบ 5% เศรษฐกิจไทยติดลบ 7.7% ราคาน้ำมันดิบตลาดโลกเฉลี่ย 40 เหรียญสหรัฐฯ/บาร์เรล ค่าเงินบาท 31 บาท/เหรียญฯ รวมถึงสงครามการค้า เทคโนโลยี ค่าเงิน และสิทธิมนุษยชนระหว่างสหรัฐฯและจีน มีความไม่แน่นอน และมีการผลิตวัคซีนโควิด-19 ได้ภายในไตรมาส 4 ของปีนี้ครึ่งหลังปีนี้ คาดว่าการส่งออกของไทยจะหดตัวสูงถึงลบ 12% มีมูลค่า 108401 ล้านเหรียญฯ ติดลบมากกว่าครึ่งแรกของปีนี้ที่ติดลบ 7.1% เพราะเศรษฐกิจโลกยังไม่ฟื้นตัว หลายๆตลาดคู่ค้าของไทยยังมีการระบาดรอบ 2 และ รอบ 3 ส่วนสหรัฐฯ ถือเป็นตลาดใหญ่ที่ยังแก้ปัญหาระบาดรอบแรกไม่ได้ แต่มองว่าครึ่งปีหลังยังมีปัจจัยบวกที่ช่วยเอื้อต่อการส่งออกได้บ้าง เช่น การผ่อนปรนมาตรการล็อกดาวน์ของประเทศต่างๆ เงินบาทที่อ่อนค่าลงเมื่อเทียบกับปีที่ผ่านมา เป็นต้นดังนั้น ศูนย์จึงเห็นว่าจำเป็นที่ภาคธุรกิจต้องปรับตัวรองรับผลกระทบ โดยต้องหันมาทำการค้าผ่านทางออนไลน์ให้มากขึ้น ขยายตลาดในประเทศโดยสร้างโปรโมชันจูงใจผู้ซื้อ ปรับปรุงเครื่องจักรที่ล้าสมัย พัฒนาศักยภาพแรงงาน เช่น ทักษะในการขายสินค้าออนไลน์ พัฒนาฝีมือแรงงาน รวมถึงพัฒนาบรรจุภัณฑ์สินค้าให้สวยงาม เป็นต้น.
มหาวิทยาลัยหอการค้าไทย ย้ำถ้าปีนี้ยังไม่มีวัคซีนป้องกันโควิด-19 ได้ ส่งออกของไทยเจ๊งยับ 1 ล้านล้านบาท แต่ถ้ามีวัคซีนภายในไตรมาส 3 ส่งออกสูญหายแค่ 4.2 แสนล้านบาท
ส่งออก,ส่งออกไทย,มูลค่าการส่งออกไทย,โควิด-19,วัคซีนป้องกันโควิด-19,ข่าววันนี้,สินค้าส่งออก